Ég er ekki í stjórnarandstöðu . En ég játa það , áður en langra er haldið , að ég hef lengi haft ímigust á stjórnmálaferli Kristjáns Þórs Júlíussonar , sjávarútvegsráðherra . Sá illi bifur jókst mjög þann tíma sem hann svaf í embætti heilbrigðisráðherra á sama tíma og heilbrigðiskerfið morknaði vegna viljandi vanrækslu hans . Og hann minnkaði ekki ímigusturinn þegar hann , fyrrverandi eitt og annað tengt stærsta útgerðarfélagi landsins og peningalegur ölmusuþegi þess , varð sjávarútvegsráðherra . Í báðum embættum hefur hann ávallt mætt gagnrýni með yfirlæti . Og gerir það enn , þessi þjónn okkar . Þann tíma sem hann hefur setið í sjávarútvegsráðuneytinu hefur það versta varðandi sjávarútveg fengið að malla áfram og vaxa eins og sjá má í greininni Að éta sjálfan sig , og birt var á Herðubreið 21.11 ´ 19 . En hann lætur sem hann hvorki sjá né heyri gagnrýni . Gorgeirinn hefur kæft í honum þá siðs em sem ætla má að hver og einn fái í vöggugjöf . Þessu til sönnunar er þetta , tekið orðrétt upp úr visi.is : Auglýsing „ Það er hins vegar uppi núna raddir í pólitíkinni sem eru allt annars eðlis og hafa í raun ekkert með stjórnsýsluna að gera heldur eru fyrst og fremst pólitík . Við heyrum það frá stjórnarandstöðunni til dæmis sem ræðir þetta af miklum móð , það er fyrst og fremst pólitík . Það er ekkert nýtt varðandi hæfi mitt tengdu Samherja frá árinu 2017 frá því ég gaf þess yfirlýsingu . Ég spyr hvar hafa þessar raddir verið allan þann tíma . Það er ekkert nýtt í málinu , ekki nokkur skapaður hlutur , “ sagði Kristján Þór . Sum sagt . Samherji , stærsta útgerðarfélag landsins , helsti styrktaraðili ráðherrans , er bendlaður við alþjóðlegt svínarí . En ráðherrann á Samherjastyrk situr sem fastast sem yfirmaður sjávarútvegsins í landinu og segir í hofmóði : Það er ekkert nýtt í málinu , ekki nokkur skapaður hlutur ! Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .